Wangana waKalunga Chuma Muka?
Uno wapwa . . .
chuma chize chatwama mumuchima wamutu tahi?
mazu achifwanyisa tahi?
fulumende yamwilu tahi?
VYUMA YAHANJIKA MBIMBILIYA
“Kalunga wamwilu mwakakatula wangana, ukiko kaweshi kukeza kukanongako haya myaka yosena.”—Ndanyele 2:44.
“Vanatuhane mwana walunga, wangana naukapwanga hachifwiji chenyi.”—Isaya 9:6.
OMWO MUNAHASE KUNGANYALA
Eyi fulumende yakwoloka yinahase kuminganyalisa oholili.—Isaya 48:17, 18.
Kaha kulutwe nayikamilingisa mukapwe vakuwahilila nakulikangula kumujimba mukaye kakahya.—Kusoloka 21:3, 4.
UNO TWATELA CHIKUPU KUFWELELA VYUMA YAHANJIKA MBIMBILIYA TAHI?
Eyo, mwomwo yavishina vino vivali:
Yesu asolwele vyuma naukatesamo Wangana waKalunga. Yesu anangwile vaka-kumukavangiza valombenga Wangana waKalunga wizenga nakulomba nawa mwaya muchima waKalunga mulingiwe hano hamavu. (Mateu 6:9, 10) Yesu asolwele omu kulomba kana navakachikumbulula.
Omu Yesu apwile hano hamavu, alishile vatu vapwile nazala, okile vaveji, nakusangula vafu. (Mateu 15:29-38; Yowano 11:38-44) Hakupwa Mwangana waWangana waKalunga, Yesu alingile vyuma vyamwaza vize Wangana naukalingila vatu vakwononoka.—Kusoloka 11:15.
Ukalu uli nakusoloka mukaye wasolola nge Wangana waKalunga kalinwomu wizenga. Yesu ahanjikile chimweza ngwenyi shimbu kanda ou Wangana unehe kuunda hano hamavu, hano hakaye nahakapwa jijita, jizala jakalombolombo, namindenda.—Mateu 24:3, 7.
Ukalu kanou tuli nakuumona makumbi ano. Ngocho, twafwelela chikupu ngwetu Wangana waKalunga kalinwomu ukumise ukalu kana.
VYUMA MWATELA KUSHINGANYEKAHO
Uno chiyoyelo nachikapwa ngachilihi muchiyulo chaWangana waKalunga?
Mbimbiliya yakumbulula echi chihula hali SAMU 37:29; naISAYA 65:21-23.
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lug_Latn umb_Latn cjk_Latn cjk_Latn lug_Latn cjk_Latn cjk_Latn cjk_Latn cjk_Latn run_Latn cjk_Latn cjk_Latn